CELEX: 32010D0772
Language: lv
Date: 2010-12-14 00:00:00
Title: 2010/772/ES: Komisijas Lēmums ( 2010. gada 14. decembris ) par Savienības finanšu iemaksām 2010. gadā, lai segtu Vācijas, Spānijas, Francijas, Itālijas, Kipras un Portugāles izdevumus par tādu organismu apkarošanu, kas kaitīgi augiem vai augu produktiem (izziņots ar dokumenta numuru C(2010) 8933)

15.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 330/9
            
         KOMISIJAS LĒMUMS
   (2010. gada 14. decembris)
   par Savienības finanšu iemaksām 2010. gadā, lai segtu Vācijas, Spānijas, Francijas, Itālijas, Kipras un Portugāles izdevumus par tādu organismu apkarošanu, kas kaitīgi augiem vai augu produktiem
   (izziņots ar dokumenta numuru C(2010) 8933)
   (Autentisks ir tikai teksts franču, grieķu, itāļu, portugāļu, spāņu un vācu valodā)
   (2010/772/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 23. panta 5. punktu,
   tā kā:
   
               (1)
            
            
               Saskaņā ar Direktīvas 2000/29/EK 22. pantu dalībvalstis var saņemt Savienības finanšu iemaksas fitosanitārajai uzraudzībai, lai atlīdzinātu izdevumus, kas tieši saistīti ar nepieciešamajiem pasākumiem, kuri veikti vai plānoti veikt, lai apkarotu kaitīgus organismus, kas ievesti no trešām valstīm vai citiem Savienības apgabaliem, lai tos izskaustu vai, ja tas nav iespējams, apturētu to izplatību.
            
         
               (2)
            
            
               Vācija iesniedza trīs finanšu iemaksu pieteikumus. Pirmais pieteikums, kas tika iesniegts 2009. gada 22. decembrī, ir saistīts ar Anoplophora glabripennis kontroles pasākumiem Bādenē-Virtembergā, kas veikti 2008. un 2009. gadā, lai kontrolētu šā kaitīgā organisma uzliesmojumu, kuru atklāja uz Francijas un Vācijas robežas un par kuru 2008. gadā paziņoja Francija. Otrais pieteikums, kas tika iesniegts 2009. gada 22. decembrī, ir saistīts ar Saperda candida kontroles pasākumiem Šlēsvigā-Holšteinā, kas veikti 2008. un 2009. gadā, lai kontrolētu 2008. gadā atklāto uzliesmojumu. Trešais pieteikums, kas tika iesniegts 2010. gada 28. aprīlī, ir saistīts ar Diabrotica virgifera kontroles pasākumiem Bādenē-Virtembergā, kas veikti 2009. gadā, lai kontrolētu 2007. un 2009. gadā atklātos šā kaitīgā organisma uzliesmojumus, turklāt par 2007. gada uzliesmojumiem līdzfinansējums tika piešķirts 2008. un 2009. gadā.
            
         
               (3)
            
            
               Francija 2010. gada 30. aprīlī iesniedza finanšu iemaksu pieteikumu saistībā ar Rhynchophorus ferrugineus kontroles pasākumiem, kas veikti 2009. gadā, veikti vai plānoti 2010. gadā un plānoti 2011. gadā, lai kontrolētu 2009. un 2010. gadā atklātos uzliesmojumus. Pieteikumu grozīja 2010. gada 15. oktobrī, pamatojoties uz komentāriem, kas tika saņemti Komisijas īpašās darba grupas novērtējuma laikā. Saskaņā ar Francijas sniegto tehnisko informāciju nekas neliecina, ka Rhynchophorus ferrugineus klātbūtne apgabalos, kuriem ierosināts sniegt līdzfinansējumu, ir saistīta ar izplatību no citām Provansas-Alpu-Azūra krasta reģiona invadētām zonām dabīgā veidā.
            
         
               (4)
            
            
               Itālija 2010. gada 30. aprīlī iesniedza divus finanšu iemaksu pieteikumus. Pirmais pieteikums ir saistīts ar Anoplophora chinensis kontroles pasākumiem Lacijā, Romas komūnā, kas veikti 2009. un 2010. gadā, lai kontrolētu 2008. gadā atklāto uzliesmojumu. Pasākumiem, kas veikti 2008. un 2009. gadā, līdzfinansējums jau tika piešķirts 2009. gadā. Otrais pieteikums ir saistīts ar Anoplophora glabripennis kontroles pasākumiem Lombardijā, Corbetta komūnā, kas veikti no 2009. gada 1. maija līdz 31. decembrim un 2010. gadā, lai kontrolētu 2007. gadā atklāto uzliesmojumu. Pasākumiem, kas veikti 2007., 2008. gadā un līdz 2009. gada aprīlim, līdzfinansējums jau tika piešķirts 2009. gadā.
            
         
               (5)
            
            
               Turklāt Itālija 2010. gada 30. aprīlī iesniedza vēl divus finanšu iemaksu pieteikumus. Pirmais pieteikums ir saistīts ar Anoplophora chinensis kontroles pasākumiem Lombardijā, Brešas provinces Gussago komūnā, kas veikti no 2009. gada 1. maija līdz 31. decembrim, lai kontrolētu 2008. gadā atklāto uzliesmojumu. Otrais pieteikums ir saistīts ar Anoplophora glabripennis kontroles pasākumiem Veneto, Trevizo provinces Cornuda komūnā, kas veikti 2009. un 2010. gadā, lai kontrolētu 2009. gadā atklāto uzliesmojumu. Abos pasākumu kopumos iekļautas dažādas fitosanitārās darbības atbilstīgi Direktīvas 2000/29/EK 23. panta 2. punkta a) un b) apakšpunktam. Tajos iekļauti arī aizliegumi vai ierobežojumi atbilstīgi minētās direktīvas 23. panta 2. punkta c) apakšpunktam, proti, iznīcināto lapu koku aizstāšana 2009. un 2010. gadā ar tādām koku sugām, kuras nav uzņēmīgas pret iepriekš minētajiem kaitīgajiem organismiem.
            
         
               (6)
            
            
               Kipra 2010. gada 29. aprīlī iesniedza finanšu iemaksu pieteikumu saistībā ar Rhynchophorus ferrugineus kontroles pasākumiem, kas veikti vai plānoti 2010. gadā, lai kontrolētu 2009. un 2010. gadā atklātos uzliesmojumus. Pieteikumu grozīja 2010. gada 15. oktobrī, pamatojoties uz komentāriem, kas tika saņemti Komisijas īpašās darba grupas novērtējuma laikā. Saskaņā ar Kipras sniegto tehnisko informāciju nekas neliecina, ka Rhynchophorus ferrugineus klātbūtne apgabalos, kuriem ierosināts sniegt līdzfinansējumu, ir saistīta ar izplatību no citām Kipras invadētām zonām dabīgā veidā.
            
         
               (7)
            
            
               Portugāle 2010. gada 30. aprīlī iesniedza finanšu iemaksu pieteikumu saistībā ar Bursaphelenchus xylophilus kontroles pasākumiem, kas plānoti 2010. gadā, lai kontrolētu 2008. gadā atklātos uzliesmojumus. Pasākumiem, kas veikti 2008. un 2009. gadā, līdzfinansējums jau tika piešķirts 2009. gadā.
            
         
               (8)
            
            
               Spānija 2010. gada 30. aprīlī iesniedza finanšu iemaksu pieteikumu saistībā ar Bursaphelenchus xylophilus kontroles pasākumiem, kas plānoti 2010. gadā, lai kontrolētu 2008. gadā atklāto uzliesmojumu. Pasākumiem, kas veikti 2008. un 2009. gadā, līdzfinansējums jau tika piešķirts 2009. gadā.
            
         
               (9)
            
            
               Vācija, Spānija, Francija, Itālija, Kipra un Portugāle katra atsevišķi ir izstrādājusi rīcības programmu, lai izskaustu vai apturētu to teritorijās ievesto augiem kaitīgo organismu izplatību. Šajās programmās noteikti sasniedzamie mērķi, veicamie pasākumi, termiņi un izmaksas.
            
         
               (10)
            
            
               Visos iepriekš minētajos pasākumos iekļautas dažādas fitosanitārās darbības, tostarp invadēto koku vai laukaugu iznīcināšana, augu aizsardzības līdzekļu lietošana, sanitārie paņēmieni, pārbaudes un izmēģinājumi, kas oficiāli vai pēc oficiāla pieprasījuma veikti, lai pārraudzītu attiecīgo kaitīgo organismu piesārņojuma esamību vai apmēru un iznīcināto koku aizstāšanu atbilstīgi Direktīvas 2000/29/EK 23. panta 2. punkta a), b) un c) apakšpunktam.
            
         
               (11)
            
            
               Vācija, Spānija, Francija, Itālija, Kipra un Portugāle ir iesniegušas pieteikumu piešķirt šīm programmām Savienības finanšu iemaksas saskaņā ar Direktīvas 2000/29/EK 23. pantā, jo īpaši tā 1. un 4. punktā, noteiktajām prasībām un saskaņā ar Komisijas 2002. gada 14. jūnija Regulu (EK) Nr. 1040/2002, ar ko nosaka sīki izstrādātas normas to noteikumu ieviešanai, kas attiecas uz Kopienas finanšu iemaksu piešķiršanu fitosanitārajai kontrolei, un ar ko atceļ Regulu (EK) Nr. 2051/97 (2).
            
         
               (12)
            
            
               Vācijas, Spānijas, Francijas, Itālijas, Kipras un Portugāles iesniegtā tehniskā informācija bija pietiekama, lai Komisija varētu rūpīgi un vispusīgi novērtēt situāciju. Komisija secināja, ka ir ievēroti Savienības finanšu iemaksu piešķiršanas nosacījumi, kas jo īpaši formulēti Direktīvas 2000/29/EK 23. pantā. Tādējādi ir lietderīgi piešķirt Savienības finanšu iemaksas, lai segtu šo programmu izdevumus.
            
         
               (13)
            
            
               Saskaņā ar Direktīvas 2000/29/EK 23. panta 5. punkta otro daļu ar Savienības finanšu iemaksām var segt līdz 50 % no attiecināmajiem izdevumiem pasākumiem, kas veikti ne vēlāk kā divu gadu laikā pēc kaitīgā organisma konstatēšanas vai ko plāno veikt minētajā laikposmā. Tomēr saskaņā ar minētā panta trešo daļu iepriekš minēto termiņu var pagarināt, ja konstatēts, ka pasākumu mērķis ir sasniedzams pieņemamā papildtermiņā, tādā gadījumā Savienības finanšu iemaksas pakāpeniski samazinās šo gadu gaitā. Ņemot vērā secinājumus, ko sniegusi darba grupa solidaritātes dokumentācijas jautājumos, ir lietderīgi pagarināt attiecīgo programmu divu gadu laikposmu, vienlaikus samazinot Savienības finanšu iemaksu likmi šiem pasākumiem uz 45 % no attiecināmajiem izdevumiem šo programmu trešajā gadā un uz 40 % – ceturtajā gadā.
            
         
               (14)
            
            
               Tāpēc Savienības finanšu iemaksas līdz 45 % no attiecināmajiem izdevumiem piemēro šādām programmām: Itālija, Lombardija, Anoplophora chinensis (2010), Itālija, Lacija, Anoplophora chinensis (2010), Itālija, Lombardija, Anoplophora glabripennis (2009), Portugāle, Bursaphelenchus xylophilus (2010) un Spānija, Bursaphelenchus xylophilus (2010), jo attiecīgajiem pasākumiem saskaņā ar Komisijas Lēmumu 2009/996/ES (3) Savienības iemaksas jau tika piešķirtas pirmajiem diviem programmu īstenošanas gadiem. Tādu pašu Savienības finanšu iemaksu līmeni piemēro tās programmas trešajam gadam (2009), ko Vācija iesniedza attiecībā uz Diabrotica virgifera Bādenes-Virtembergas Ortenaukreis un Bodenseekreis lauku rajonos un kuras pasākumiem jau tika piešķirtas Savienības finanšu iemaksas saskaņā ar Komisijas Lēmumu 2009/147/EK (4) un Lēmumu 2009/996/ES.
            
         
               (15)
            
            
               Turklāt Savienības finanšu iemaksas līdz 40 % tāpēc jāpiemēro tās programmas ceturtajam gadam (2010), ko Itālija iesniedza attiecībā uz Anoplophora glabripennis Lombardijā un kuras pasākumiem pirmajos trīs tās īstenošanas gados jau tika piešķirtas Savienības finanšu iemaksas saskaņā ar Lēmumu 2009/996/ES.
            
         
               (16)
            
            
               Saskaņā ar Direktīvas 2000/29/EK 24. pantu Komisijai jānosaka, vai attiecīgā kaitīgā organisma parādīšanās ir izskaidrojama ar nepietiekami veiktām apskatēm, pārbaudēm vai kontroles pasākumiem, lai pieņemtu nepieciešamos pasākumus, pamatojoties uz pārbaudē izdarītajiem konstatējumiem.
            
         
               (17)
            
            
               Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (5) fitosanitāros pasākumus finansē Eiropas Lauksaimniecības virzības un garantiju fonds. Šo pasākumu finanšu kontroli veicot, piemēro minētās regulas 9., 36. un 37. pantu.
            
         
               (18)
            
            
               Saskaņā ar 75. pantu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), un saskaņā ar 90. panta 1. punktu Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (7), pirms izdevumu saistību uzņemšanās no Savienības budžeta iestāde, kurai deleģētas pilnvaras, pieņem lēmumu par finansējumu, nosakot būtiskās sastāvdaļas darbībai, kas saistīta ar izdevumiem.
            
         
               (19)
            
            
               Šis lēmums ir finansēšanas lēmums par izdevumiem, kas paredzēti līdzfinansēšanas pieprasījumos, ko iesniegušas dalībvalstis.
            
         
               (20)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo tiek apstiprināta Savienības finanšu iemaksu piešķiršana 2010. gadā, lai segtu Vācijas, Spānijas, Francijas, Itālijas, Kipras un Portugāles izdevumus, kas saistīti ar Direktīvas 2000/29/EK 23. panta 2. punkta a), b) un c) apakšpunktā minētajiem nepieciešamajiem pasākumiem, kas veikti, lai apkarotu attiecīgos organismus, kuri minēti pielikumā norādītajās izskaušanas programmās.
   2. pants
   Lēmuma 1. pantā minēto Savienības finanšu iemaksu kopējais apjoms ir EUR 7 342 161. Maksimālais Savienības finanšu iemaksu apjoms katrai programmai ir norādīts pielikumā.
   3. pants
   Pielikumā noteiktās Savienības finanšu iemaksas izmaksā ar šādiem nosacījumiem:
   
               a)
            
            
               attiecīgā dalībvalsts ir iesniegusi dokumentārus pierādījumus par veiktajiem pasākumiem saskaņā ar Regulas (EK) Nr. 1040/2002 noteikumiem;
            
         
               b)
            
            
               attiecīgā dalībvalsts ir iesniegusi Komisijai finanšu maksājuma pieprasījumu saskaņā ar Regulas (EK) Nr. 1040/2002 5. pantu.
            
         Finanšu iemaksu maksājums neskar Komisijas veiktās pārbaudes atbilstīgi Direktīvas 2000/29/EK 24. pantam.
   4. pants
   Šis lēmums ir adresēts Vācijas Federatīvajai Republikai, Spānijas Karalistei, Francijas Republikai, Itālijas Republikai, Kipras Republikai un Portugāles Republikai.
   
      Briselē, 2010. gada 14. decembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 169, 10.7.2000., 1. lpp.
   
      (2)  OV L 157, 15.6.2002., 38. lpp.
   
      (3)  OV L 339, 22.12.2009., 49. lpp.
   
      (4)  OV L 49, 20.2.2009., 43. lpp.
   
      (5)  OV L 209, 11.8.2005., 1. lpp.
   
      (6)  OV L 248, 16.9.2002., 1. lpp.
   
      (7)  OV L 357, 31.12.2002., 1. lpp.
   
      PIELIKUMS
      
         IZSKAUŠANAS PROGRAMMAS
      
      
         Paskaidrojums:
      
      a= izskaušanas programmas īstenošanas gads.
      
         I   iedaļa
      
      
         Programmas, kurās Savienības finanšu iemaksas atbilst 50 % no attiecināmajiem izdevumiem
      
      
                  (EUR)
               
            
                  Dalībvalsts
               
               
                  Apkarotie kaitīgie organismi
               
               
                  Skartie augi
               
               
                  Gads
               
               
                  a
               
               
                  Attiecināmie izdevumi
               
               
                  Savienības maksimālais ieguldījums katrā programmā
               
            
                  Vācija, Bādene-Virtemberga
               
               
                  
                     Anoplophora glabripennis
                  
               
               
                  Dažādas koku sugas
               
               
                  2008 un 2009
               
               
                  1
               
               
                  44 590
               
               
                  22 295
               
            
                  Vācija, Bādene-Virtemberga, Emendingenes, Lorahas, Konstances lauku rajoni (pasākumu 1. gads) un Rāvensburgas lauku rajons (pasākumu 2. gads)
               
               
                  
                     Diabrotica virgifera
                  
               
               
                  
                     Zea mays
                  
               
               
                  2009
               
               
                  1 vai 2
               
               
                  94 067
               
               
                  47 033
               
            
                  Vācija, Šlēsviga-Holšteina
               
               
                  
                     Saperda candida
                  
               
               
                  Dažādas koku sugas
               
               
                  2008 un 2009
               
               
                  1 un 2
               
               
                  28 026
               
               
                  14 013
               
            
                  Francija, Provansa-Alpi-Azūra krasts
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  2009. g. (septembris) līdz 2011. g. (augusts)
               
               
                  1 un 2
               
               
                  373 860
               
               
                  186 930
               
            
                  Itālija, Lombardija
                  (Gussago teritorija)
               
               
                  
                     Anoplophora chinensis
                  
               
               
                  Dažādas koku sugas
               
               
                  2009. g. (maijs–decembris)
               
               
                  2
               
               
                  226 083
               
               
                  113 041
               
            
                  Itālija, Veneto
                  (Cornuda teritorija)
               
               
                  
                     Anoplophora glabripennis
                  
               
               
                  Dažādas koku sugas
               
               
                  2009 un 2010
               
               
                  1 un 2
               
               
                  556 817
               
               
                  278 408
               
            
                  Kipra
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  2010
               
               
                  1
               
               
                  49 306
               
               
                  24 653
               
            
         
      
         II   iedaļa
      
      
         Programmas, kurās Savienības finanšu iemaksu likmes, piemērojot degresiju, ir atšķirīgas
      
      
                  (EUR)
               
            
                  Dalībvalsts
               
               
                  Apkarotie kaitīgie organismi
               
               
                  Skartie augi
               
               
                  Gads
               
               
                  a
               
               
                  Attiecināmie izdevumi
               
               
                  Likme (%)
               
               
                  Savienības maksimālais ieguldījums
               
            
                  Vācija, Bādene-Virtemberga, Ortenaukreis un Bodenseekreis lauku rajoni
               
               
                  
                     Diabrotica virgifera
                  
               
               
                  
                     Zea mays
                  
               
               
                  2009
               
               
                  3
               
               
                  228 653
               
               
                  45
               
               
                  102 893
               
            
                  Itālija, Lombardija
                  (Gussago teritorija)
               
               
                  
                     Anoplophora chinensis
                  
               
               
                  Dažādas koku sugas
               
               
                  2010
               
               
                  3
               
               
                  882 726
               
               
                  45
               
               
                  397 226
               
            
                  Itālija, Lacija
                  (Romas teritorija)
               
               
                  
                     Anoplophora chinensis
                  
               
               
                  Dažādas koku sugas
               
               
                  2010
               
               
                  3
               
               
                  461 555
               
               
                  45
               
               
                  207 699
               
            
                  Itālija, Lombardija
                  (Corbetta teritorija)
               
               
                  
                     Anoplophora glabripennis
                  
               
               
                  Dažādas koku sugas
               
               
                  2009. g. (maijs–decembris)
               
               
                  3
               
               
                  36 531
               
               
                  45
               
               
                  16 438
               
            
                  2010
               
               
                  4
               
               
                  75 331
               
               
                  40
               
               
                  30 132
               
            
                  Portugāle
               
               
                  
                     Bursaphelenchus xylophilus
                  
               
               
                  Skujkoki
               
               
                  2010
               
               
                  3
               
               
                  12 471 595
               
               
                  45
               
               
                  5 612 217
               
            
                  Spānija
               
               
                  
                     Bursaphelenchus xylophilus
                  
               
               
                  Skujkoki
               
               
                  2010
               
               
                  3
               
               
                  642 629
               
               
                  45
               
               
                  289 183
               
            
         
      
                  Kopējās Savienības iemaksas (EUR):
               
               
                  7 342 161